Исабел Мигел
Не съм Анхел Гонсалес…

Превод от испански: Живка Балтаджиева, —

chitanka.info

Не съм Анхел Гонсалес

и не обичам уиски.

В друга земя се родих,

не тъй зелена и по-горчива.

Чиста разлика — жена съм,

не ангел,

макар че и аз си гриза

ноктите или крилете.

Не съм преживяла войни,

не съм работила далеч от страната си.

Малко са сходствата между двама ни,

само удоволствието от цигарата

и тази зависимост, наричана писане.

Но съм Анхел,

Анхел в стиха му.

Съм, който пише,

който пулсира живот в писмената,

сред конвулсиите на стомаха и душата.

Ако видите Анхел Гонсалес,

предайте му, че думите му още пущат филизи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.